b'\n_START_ARTICLE_\nObdukcija neznanke\n_START_SECTION_\nVsebina\n_START_PARAGRAPH_\nNeidentificirano \xc5\xbeensko truplo najdejo v kleti hi\xc5\xa1e, kjer je pri\xc5\xa1lo do krvavega poboja. Eden od policistov ugotovi, da ni nobenih znakov vloma, ampak je videti, kakor da bi \xc5\xbertve sku\xc5\xa1ale pobegniti iz hi\xc5\xa1e._NEWLINE_Mrli\xc5\xa1ki oglednik majhnega mesta, Tommy Tilden in njegov sin, zdravstveni tehnik Austin, ki mu pomaga pri delu, ravno kon\xc4\x8data z obdukcijo zgorelega trupla, ko ju obi\xc5\xa1\xc4\x8de Austinovo dekle Emma, ki postane radovedna glede trupel v mrtva\xc5\xa1nici. Ko opazi zvon\xc4\x8dek, priklenjen na gle\xc5\xbeenj trupla, ji Tommy razlo\xc5\xbei da so v preteklosti zvon\xc4\x8dke uporabljali, da so se lahko prepri\xc4\x8dali \xc4\x8de so zares mrtvi. Nato pride \xc5\xa1erif s skrivnostnim truplom in Tommya prosi za vzrok smrti do jutra. Austin se odlo\xc4\x8di za pomo\xc4\x8d o\xc4\x8detu namesto kina z Emmo, Emmi pa naro\xc4\x8di, naj se oglasi kasneje. Izka\xc5\xbee se tudi, da \xc5\xbeeli Austin zapustiti mesto s svojim dekletom, ker ne mara dela in to po\xc4\x8dne samo zato, da lahko pomaga o\xc4\x8detu._NEWLINE_Ker nih\xc4\x8de ne pozna identitete trupla in ker njenih prstnih odtisov ni v policijski kartoteki, jo poimenujejo kar Jane Doe. Austin in Tommy za\xc4\x8dneta s povr\xc5\xa1insko preiskavo trupla, ki nima nobenih po\xc5\xa1kodb, brazgotin ali znamenj. Ugotovita, da so o\xc4\x8di trupla motne, kar se ponavadi pojavi \xc5\xa1ele po nekaj dnevih, to truplo pa je videti sve\xc5\xbee. Ugotovita tudi, da so bili gle\xc5\xbenji in zapestja zlomljeni, \xc4\x8deprav ni videti nobenih znakov po\xc5\xa1kodb. V laseh in za nohti najdeta ko\xc5\xa1\xc4\x8dke zemlje, ki jo je v naravi mo\xc4\x8d najti le na severu ZDA. Prav tako ugotovita, da je bil jezik nekirur\xc5\xa1ko odrezan in da manjka en zob. Tommy preveri vagino in ugotovi, da je bila iznaka\xc5\xbeena._NEWLINE_Ko za\xc4\x8dneta s preiskavo notranjosti telesa, radio sam od sebe menja programe. Ko Tommy odpre prsni ko\xc5\xa1, za\xc4\x8dne truplo mo\xc4\x8dno krvaveti, kar je obi\xc4\x8dajno le pri sve\xc5\xbeih truplih. Tommy ozek bok trupla razlo\xc5\xbei z rednim no\xc5\xa1enjem steznika, katere so \xc5\xbeenske nosile predvsem v preteklosti. Austin odkrije, da je kri, ki jo je dal zamrzniti, za\xc4\x8dela nenavadno te\xc4\x8di po hladilniku. Preiskava plju\xc4\x8d poka\xc5\xbee, da so izjemno \xc4\x8drna, kot bi bilo normalno za opekline tretje stopnje. Notranji organi trupla vsebujejo brazgotine in vreznine, najverjetneje od ve\xc4\x8dkratnih vbodov. Tommy se po nesre\xc4\x8di po\xc5\xa1koduje na truplu, ko sku\xc5\xa1a odstraniti ko\xc5\xbeo._NEWLINE_Austin zasli\xc5\xa1i zvok izven preiskovalnice in zagleda podobo v ogledalu, vendar ne najde nikogar, ko se obrne. Ugotovi, da zvok prihaja iz zra\xc4\x8dnega ja\xc5\xa1ka, kjer najde hudo ranjenega ma\xc4\x8dka Stanleya. Tommy Stanleya iz milosti ubije in ga za\xc5\xbege v krematoriju. Ko nadaljujeta s preiskavo, najdeta v \xc5\xbeelodcu trupla navadni kristavec (Datura stramonium), ki deluje kot pomirjevalo in ga je mo\xc4\x8d najti le na severu ZDA. Austin po radiu sli\xc5\xa1i, da se bli\xc5\xbea nevihta in \xc5\xbeeli oditi, vendar Tommy namerava kon\xc4\x8dati, kar je za\xc4\x8del, zato ostaneta._NEWLINE_Kasneje Tommy najde zob zavit v tkanino v \xc5\xbeelodcu trupla. Na tkanini najdeta rimske \xc5\xa1tevilke, \xc4\x8drke in risbe. Ko Tommy dokon\xc4\x8dno odstrani ko\xc5\xbeo s prsnega ko\xc5\xa1a, pod njo opazi podobne simbole kot na tkanini. Vse lu\xc4\x8di v sobi nenadoma raznese in ugotovita, da v mrli\xc5\xa1kih omarah manjkajo tri trupla. Odlo\xc4\x8dita se oditi, vendar dvigalo ne deluje, izhod pa nekaj blokira. Tommy sku\xc5\xa1a po telefonu priklicati \xc5\xa1erifa, vendar zvezo prekine. Na hodniku zasli\xc5\xa1ita zvon\xc4\x8dek, najverjetneje zaradi o\xc5\xbeivljenih trupel, nato pa za\xc4\x8dne nekaj mo\xc4\x8dno razbijati po vratih, vendar kmalu preneha._NEWLINE_Austin trdi, da se vse to dogaja zaradi trupla, Tommya pa v kopalnici napade nevidna podoba. Po telesu dobi modrice in si zapomni le napadal\xc4\x8deve sive o\xc4\x8di. Odlo\xc4\x8dita se za\xc5\xbegati truplo, vendar se vrata v preiskovalnici no\xc4\x8dejo odkleniti. Austin naredi na vratih luknjo s sekiro in opazi eno izmed \xc5\xbeive\xc4\x8dih trupel. Odlo\xc4\x8dita se, da bosta truplo za\xc5\xbegala kar tam, vendar se ogenj raz\xc5\xa1iri, zato porabita gasilni aparat in ugotovita, da truplo ni niti malo po\xc5\xa1kodovano zaradi ognja. Dvigalo za\xc4\x8dne spet delovati in oba ste\xc4\x8deta vanj, vendar se vrata ne zaprejo do konca. Tommy s sekiro zamahne proti \xc5\xbeivem truplu, ki ju je zasledovalo, vendar se izka\xc5\xbee, da je po\xc5\xa1kodoval Emmo. Emma tako umre, kar potre Austina in v Tommyu vzbudi ob\xc4\x8dutek krivde._NEWLINE_Austin prepri\xc4\x8da Tommya, da lahko truplo morda zaustavita, \xc4\x8de ugotovita vzrok smrti. Ko kon\xc4\x8dno prispeta nazaj v preiskovalnico, Austin odpre lobanjo. Ugotovita, da je tkivo v mo\xc5\xbeganih \xc5\xa1e vedno aktivno, kar oba \xc5\xa1okira. Tommy meni, da neka skrivnostna sila ohranja Jane Doe pri \xc5\xbeivljenju. Austin iz tkanine, ki sta jo na\xc5\xa1la v \xc5\xbeelodcu, razbere letnico 1693, Tommy pa naslov odlomka iz Biblije, Levitik 20:27, ki omenja \xc4\x8darovnice. Austin meni, da mora biti to \xc4\x8darovnica, ki je umrla med sodnimi procesi v Salemu. Tommy pa je mnenja, da so bila tista dekleta vsa nedol\xc5\xbena ter da njene po\xc5\xa1kodbe niso podobne tistim iz procesov. Meni, da so jo s tem kar, so ji storili, spremenili v \xc4\x8darovnico, ki zdaj i\xc5\xa1\xc4\x8de svoje ma\xc5\xa1\xc4\x8devanje. \xc4\x8carovnici se \xc5\xbertvuje, upajo\xc4\x8d, da bo tako prizanesla Austinu. Tommy za\xc4\x8dne trpeti enake re\xc4\x8di, kot jih je \xc4\x8darovnica, zato ga Austin ubije, da mu skraj\xc5\xa1a muke. Nato se vrnejo lu\xc4\x8di in radio za\xc4\x8dne spet delati. Austin zasli\xc5\xa1i \xc5\xa1erifa in ste\xc4\x8de po stopnicah do vhodnih vrat. Izka\xc5\xbee se, da je \xc5\xa1erifov glas le \xc5\xa1e ena halucinacija. Obrne se in za seboj opazi svojega mrtvega o\xc4\x8deta, nato pa omahne \xc4\x8dez ograjo v smrt._NEWLINE_Naslednje jutro prispe policija. Radio napove, da bo to \xc5\xbee \xc4\x8detrti zaporeden son\xc4\x8den dan, kar pomeni, da so bili nevihta prej\xc5\xa1njega dne in vsi ostali dogodki le Tommyeva in Austinova domi\xc5\xa1ljija, ki jo je povzro\xc4\x8dila \xc4\x8darovnica. Policisti spet ugotovijo, da ni \xc5\xa1lo za vlom in da je \xc5\xa1lo za zelo \xc4\x8duden razplet dogodkov. Truplo neznanke po\xc5\xa1ljejo v drugo dr\xc5\xbeavo. V zadnjem prizoru truplo pomiga s palcem na nogi.'